text: Nordjyllands Politi efterlyste lørdag eftermiddag to fireårige piger, som havde været forsvundet i flere timer. De to piger er nu fundet i god behold, oplyser vagtchef hos Nordjyllands Politi Åge Pedersen. Pigerne, som er legekammerater, var ved middagstid gået fra deres hjem på Jagtvej i Hadsund. Politiet var ved at iværksætte en større eftersøgning med både hundepatruljer og helikopter, da man fik melding om, at pigerne var dukket op. - Det var gået i storcentret, fortæller Åge Pedersen.
summary: To efterlyste piger er nu fundet i god behold.